# ****VEDTEKTER FOR SFO I BERLEVÅG KOMMUNE****

#

**§ 1 Retningslinjer**

Skolefritidsordningene (SFO) i Berlevåg kommune drives i samsvar med gjeldende lovverk og forskrifter.

Endres til:

Skolefritidsordningen (SFO) eies og drives av Berlevåg kommune i samsvar med gjeldende lovverk og forskrifter, og kommunale vedtak.

**§ 2 Definisjon og formål**

Skolefritidsordninger er et omsorgs- og fritidstilbud utenom den obligatoriske skoledagen for barn i 1. - 4. klassetrinn. Fra 5-7 klassetrinn kan det søkes etter egne kriterier.

Innhold og virksomhet skal preges av barns behov for lek, allsidige aktiviteter og ro.

Barns naturlige nysgjerrighet og kreativitet skal stimuleres og barnas individualitet skal tas vare på. Skolefritidsordninger skal bidra til å utvikle barns evne til samarbeid og fremme flerkulturell forståelse.

**Endres til:**

**Skolefritidsordningens formål er gitt i Opplæringsloven § 13-7**

***«Kommunen skal ha et tilbud om skolefritidsordning for 1.- 4. års trinn og for barn med særskilte behov på 1.-7.årstrinn. Skolefritidsordningen skal legge til rette for lek, kultur- og fritidsaktiviteter med utgangspunkt i alder, funksjonsnivå og interesser hos barna. Skolefritidsordningen skal gi barna omsorg og tilsyn. Funksjonshemmede barn skal gis gode utviklingsvilkår.»***

**Skolefritidsordningen skal legge vekt på å synliggjøre de flerkulturelle forhold i kommunen.**

**Skolefritidsordning skal ha en årsplan som legges fram for samarbeidsutvalget ved Berlevåg skole for godkjenning.**

**§ 3 Ansvarlig styringsorgan**

Berlevåg kommune er det politiske styringsorganer for SFO

**§ 4 Styring og ledelse**

Skolefritidsordningene er administrativt og faglig underlagt rektor ved Berlevåg skole.

Foreldre og ansatte møter i skolens Samarbeidsutvalg.

**§ 5 Bemanning**

Skolefritidsordningen skal ha en bemanning som er tilstrekkelig for å sikre et godt og trygt omsorgs- og fritidstilbud. Det skal som et minimum være to voksne i SFO dersom barnetallet overstiger 8. Bemanningen suppleres med en ekstra assistent for hvert 10.barn.dvs.f.om.21 barn utløses en voksen.(31.barn 4 voksne)

**§ 6 Inntak av barn**

Søknadsskjema, med søknadsfrist 1.mai, sendes ut til alle barn i aktuell alder. Det opereres med hel plass (5d/u) og dag plass.

**§ 6.1. Inntakskriterier**

1.      Barn i 1-4. klassetrinn er sikret plass i SFO så langt det er plass.

2.      Søkere fra 5-7. klassetrinn prioriteres etter følgende kriterier:

a)               Funksjonshemmede barn

b)               Fremmedspråklig barn

c)               Barn søkt inn ihht. lov om barnevern

d)               Barn av enslige forsørgere som er i arbeid eller under utdanning

e)               Barn søkt inn på grunn av sosiale, medisinske eller pedagogiske årsaker

f)                 Barn med særlige leke- og aktivitetsbehov

g)                Yngre barn bør til en viss grad gå foran eldre barn, men det skal tilstrebes en viss aldersspredning.

**§ 6.2. Inntaksperioder**

-         Hovedinntaket skjer etter søknad før 1.mai og gjelder til 30 juni.

-         Inntak i løpet av skoleåret kan skje.

-         Dersom barnet slutter eller endrer oppholdstid, må plassen sies opp skriftlig til daglig leder med 1 – en – måneds varsel fra den 1. i måneden.

-         Ved oppsigelse innlevert etter 1. april må det betales for plassen ut SFO- året.

-         Skolefritidsordningen kan ta imot barn på dagplass (enkelt-dager) så lenge det er kapasitet.

**§ 6.3. Inntaksmyndighet**

-         Inntak til SFO ivaretas av rådmannen og er delegert til virksomhetsleder.

-         Ankeutvalget i kommunen er endelig klageinstans.

(Ifølge Forvaltningslovens §29 er fristen for å klage 3 uker fra det tidspunkt søkeren mottar skriftlig melding om vedtak)

**§ 7 Betaling for opphold**

-         Det betales forskuddsvis for opphold i 11 måneder, ved tilsendt innbetalingsblankett fra kommunekassen. Dagplasser etterskudds betales.

-         Betalingssatser fastsettes av kommunestyret i forbindelse med årsbudsjett.

-    Eventuell friplass kan søkes gjennom Velferdskontoret.

-         Tilbudet om SFO-plass opphører ved betalingsrestanser på 2-to-måneder eller mer.

**§ 8 Åpningstider**

-         Skolefritidsordningens åpningstid er normalt mandag til fredag kl. 7.00

-         16.00, alle skoledager før og etter klassens undervisningstid. Åpen hverdager i ferier, dersom det er behov.

-         Dersom behovet ikke tilsier fulle åpningstider, kan andre tider godkjennes.

-         Skolefritidsordningen har3 -5 planleggingsdager som kan samordnes med oppvekstsenterets øvrige planleggingsvirksomhet.

-         Alle barn skal ha 4 uker ferie i løpet av året, hvorav 3 uker sammenhengende.

-         I feriesammenheng m.v. skal SFO og barnehage sees i sammenheng.

**§ 9 Budsjett**

Forslag til budsjett settes opp som en del av virksomhetsområdets budsjett etter de vedtatte normer for SFO- driften, og fremmes som en del av rådmannens budsjettforslag.

**§ 10 Taushetsplikt**

For ansatte i SFO gjelder reglene om taushetsplikt i tjenesten etter Forvaltningslovens.

**§ 11 Gyldighet**

Endringer i disse vedtektene må godkjennes av kommunestyret i Berlevåg kommune.

© Løten kommune - Tlf: 62593000 - E-post: post@loten.kommune.no - Adr: Postboks 113, 2341 Løten - [Nettstedskart](http://www.loten.kommune.no/category3345.html)